lv pt lv sl lv de lv lv lv lv lv lv lv lv lv de lv lv lv lv lv lv lv de lv lv lv lv lv de fr lv lv ru en lv lv de it lv lv lv lv lv de fr lv lv lv en de lv lv lt lv en lv lv fr en lv lv lv lv fr lv lv lv lv lv fr it fr lv lv lv ca sl lv lv lv it lv lv hbs_lat
Izlasīju Re Darbos  par blogotāju konkursu un sāku domāt, kas būtu tā labā ideja ko varētu realizēt, bet.... dzīve pati piespēlēja apstākļus un līdz ar tiem ideju – dāvaniņa (-s ) dvīņiem.
Tik tiešām sanāca tā, ka no rīta mūs uzaicināja uz kūku pie dvīņiem, bet man akurāt nekas piemērots mājās neatradās.
Vispirms vismaz aptuveni jāizdomā , kādu tad īsti gribētu taisīt, lupatiņu krājumos jāatrod piemēroti auduma gabaliņi un pats svarīgākais – lai ir kāds gabaliņš atstarojošā materiāla ( var izmantot arī no kādas jakas, biksēm utt.)
Noderēs pērlītes, lentītes, noteikti vajadzēs saspraužam adatu vai „piespraudi”
0 comments Labels: Radoši darbi, šūšana
mazliet citādas bikses no piedurknēm
Pagājušajā rudenī viendien nācās secināt, ka manos krājumos nav piemērotu bikšu bērnam āra pastaigām. Interneta plašumos jau sen bija redzēta ideja, kā ātri tikt pie ūziņām pašiem mazākajiem un arī es izlēmu par labu vilnas jakas pārtapšanai.
Te nu ieteikums - izvēlēties pēc iespējas lielāka izmēra jaku/ džemperi ( lai bikšu staras ir pietiekamā garumā) , noteikti to iepriekš izmazgāt veļasmašīnā vismaz vilnas programmā ( atkarībā kāds sastāvs adījumam - jo vairāk vilna, jo saudzīgāks režīms, ja līdz 50 % vilna var likt arī parsto - ikdienā lietoto programmu - mazliet savelsies, bet pilnīgi droši arī tupmāk varēs mazgāt iemīļotajā režīmā)
Jakai / džemperim noārda piedurknes un pieliekot klāt citas mīļākās bikses vai esošu piegrieztni,  uzzīmē stakles  līniju ( bildē baltā līnija. Atceraties, ka jāpierēķina klāt arī jostas maliņa 3-4 cm un uzlaide vīlei vismaz 1 cm. Ja piedurknes garums nav pietiekams, tad jostas daļa būs jāšuj klāt atsevišķi.
Lieko nogriež, vienu bikšu staru izgriež uz kreiso pusi un abas staras iever vienu otrā , tā lai labās puses  būtu kopā ( uz iekšu) . Ja esat iesācējs - iesaku sadiegt, lai bikses var piemērīt. Lietpratēji var "uz aci" novērtēt  situāciju. Ja bikses der - sašuj abas puses kopā - sāk no vienas augšējās malas un līdz otrai - viena smuka vīle, ja grib / ir nepieciešms -  apstrādāt ar zig-zag dūrienu.
2 comments Labels: Radoši darbi, šūšana
viss jaunais ir labi aizmirsts vecais
Mums visiem ir zināms teiciens - viss ģeniālais ir vienkāršs un tieši tāpat -  ka viss jaunais ir labi aizmirsts vecais. Un tas vistiešākā veidā ir attiecināms uz rokdarbiem, jo vairāk par labisko un kreilisko valdziņu adot nevar izadīt, ir protams pārstaipu, grieztie utt. valdziņi, bet pamats ir viens. Un tieši tāpat ar tamborēšanu, mezglošanu, šūšanu... Piederu pie tām, kas tic, ka ikviena ideja virmo kaut kur gaisā un vienlaicīgi to var "noķert" vairāki ideju meklētāji, tāpēc nav jābrīnās, ja tava iecere pēkšņi ir ieraugāma cita izpildījumā. Un  tā kā arī aizmirstās idejas "klejo", tad ik pa laikam ir arī kāda atkalredzēšanās.
Viens tāds vecum vecs rokdarbs ir no kvadrātiņiem tamborētas čības.
4 comments Labels: Radoši darbi, tamborēšana
šodien piedzīvoju bloga lielo dienu - pateicoties Lainei , esmu tikusi pie liela apmeklējuma skaita un tā kā ikvienu, kas šeit ielūkojas, vispirms jau interesē kaut kas no rokdarbiem, tad ieskatam daži mirkļi jakas un vestes tapšanā.
Viss sākās ar bildītēm Laines blogā un kamēr dzija ceļoja pie manis, nolēmu lieki netērēt laiku un izmēģināt musturu. Atzīšos, ka esmu diezgan slinka paraugu adītāja, tā nu arī šoreiz parauga vietā tapa uzreiz jaka :D un tā kā mūsu bērni ir apmēram viena vecuma, tad uzreiz arī tiku pie vajadzīgajiem izmēriem.
2 comments Labels: adīšana, Radoši darbi
Šodien meita vēlējās zaķa ausis un tad nu 5 minūšu laikā tapa mūsu kopdarbs.
Izmantojām pa rokai esošos materiālus - otrreizlietojamu papīru, šķēres un skavotāju.
Pirmās ausis uztaisījām ātri un bez bildēšanas, pēc tam iedomājos, ka varbūt vēl kādam noder ideja.
0 comments Labels: papīrs, Radoši darbi, rotaļas
Ikvienam ir kāda ainava, ko vērojam no rīta dzerot kafiju, braucot uz darbu vai vedot bērnus ikdienas gaitās. Un tā mūs pavada katru dienu, tā ir kā mūsu kalendārs. Vai esat to kādreiz  iemūžinājuši arī bildēs?
Pirms svētkiem kādā dīkā vakarā aizklīdu neta plašumos , kur  atradu interesantu nodarbi visam gadam -   Fotoprojekt zwölf2011 /  Fotoprojekts divpadsmit 2011. Ideja ļoti vienkārša - katru mēnesi ( vēlams arī vienā un tajā pašā datumā)  fotogrāfē vienu un to pašu  "bildi". Kopējam projektam fotogrāfijas jāsūta uz Janasworld, ( labākajām bildēm ir balvas ) bet tikpat labi tās var noglabāt sava datora mapē. Mans idejas turpinājums ir savākt bildes kalendārām, ko dāvināt kādam nākošajos Ziemassvētkos.
4 comments Labels: zwoelf2011
es mēģināšu un ceru ka izdosies...
kā jau Jaunajā gadā, ceru, ka  piepildīsies sapņi un apņemšanās, ceru ka būs labāk un vēl labāk kā iepriekš.
manā blogā par  iespējami neiespējamo, kas notiek manā ikdienā ;) Pa vidu starp steidzamiem un mazāk steidzamiem darbiem, bērnu audzināšanu, neatliekamu problēmu risināšanu, adīšanu, šūšanu, tamborēšanu un visādu citādu darbošanos, ieplānošu laiku arī šai izklaidei, lai dalītos priekos un pārdzīvojumos, darbos un "nedarbos", domās un pārdomās un noteikti arī kādu rokdarbu vai pavārmākslas brīnuma aprakstā.
Mans vārds ir Diāna. Sieviete- dieviete, tā teiktu senie romieši :)
Apskatīt manu pilno profilu
mazliet citādas bikses no piedurknēm
viss jaunais ir labi aizmirsts vecais
es mēģināšu un ceru ka izdosies...
Kopējais lapas skatījumu skaits